Public procurement notice: Additional Information
Published: 2023-05-03
Buyer: Kaposvár Megyei Jogú Város Önkormányzata
Country: HU
Contract type: Services
Procedure: Competitive procedure with negotiation
CPV classification: 09332000: Solar installation | 31527260 | 34928500 | 45261400 | 45453100
Submission deadline: 2023-05-16
Award criteria: Lowest price

Technical requirements: Közös Ajánlatkérők az ún. „KaposGrid” projekt keretében egyeztető tárgyalások útján elhatározták, hogy az energia hatékony felhasználása, a kommunális energiaköltségek folyamatos csökkentése érdekében településeiken közös erővel SMART GRID hálózatra épülő, átfogó energetikai modernizációs, azaz energia infrastruktúra korszerűsítési beruházást hajtanak végre. Közös Ajánlatkérők, mint 6 Megyei Jogú Város 2016. október 20-án konzorciumi szerződést kötött a KaposGrid projekt megvalósítása céljából "KaposGrid Smart Urban Energy Project" néven. A konzorciumi szerződés megkötésekor Kaposvár Megyei Jogú Város Önkormányzatát választották a Konzorcium vezetőjének, Közös Ajánlatkérők képviselőjének. Az Energiahatékonysági Szolgáltatás keretében, mintegy a szolgáltatás előkészítéseként a Nyertes Ajánlattevő a Műszaki leírásban meghatározottak szerint, saját költségére és saját kockázatára szolgáltatás keretében megvalósuló energiahatékonysági korszerűsítést végez, majd a korszerűsítési szolgáltatások megvalósulását követően azok üzemeltetését és karbantartását végzi a szerződében meghatározott időtartamra. A Nyertes Ajánlattevő a szerződés szerinti feladatait, ún. ESCO konstrukció, ESCO szolgáltatás keretében valósítja meg, azaz mind az energiahatékonysági korszerűsítési tevékenységet, mind pedig az üzemeltetési és karbantartási feladatokat magában foglaló szolgáltatást nyújt akként, hogy a Nyertes Ajánlattevő valamennyi szerződés szerinti feladatát saját költségén és saját kockázatára végzi el (továbbiakban: ESCO szolgáltatás, illetve Energiahatékonysági szolgáltatás). Az ESCO szolgáltatás ellenértékeként Közös Ajánlatkérők szolgáltatási díjat fizetnek a Nyertes Ajánlattevő részére.
1.) A tárgyalásos eljárás alkalmazásának jogalapja: a Kbt. 85. § (2) bekezdés a) pontja alapján, az Ajánlatkérő igényeit nem lehet kielégíteni a piacon azonnal rendelkezésre álló kész megoldások kiigazítása, egyéni igényekhez alakítása nélkül. Az Ajánlatkérőnek nem áll rendelkezésére olyan kész megoldás a piacon, amely alkalmas volna az Ajánlatkérő igényeinek kielégítésére. A közbeszerzés tárgya szerinti tevékenységeket ESCO szolgáltatás keretében valósítja meg ajánlattevő, amely már önmagában egy bonyolult szolgáltatás, ugyanakkor a beszerzés további többletelemeket is tartalmaz azáltal, hogy a Smart Grid rendszer kiépítésével, üzemeltetésével a Közös ajánlatkérői városok összekapcsolódására is sor kerül. Ilyen volumenű és tartalmú szolgáltatásnyújtásra nézve nem áll rendelkezésre piaci tapasztalat. Az előbbiek okán jogalapként a Kbt. 85. § (2) bekezdés c) pontja is meghatározásra kerül, mivel egy ESCO szolgáltatás keretében megvalósuló, komplex feladatokat rögzítő szerződés jellege, összetettsége önmagában indokolja a tárgyalások tartását, amely nélkül nem választható ki a legkedvezőbb ajánlat.
2.) Ajánlatkérő a Kbt. 75. § (2) bekezdés e) pontja alapján eredménytelenné nyilvánítja az eljárást, ha nem nyújtanak be a tárgyi eljárás részvételi szakaszában legalább két részvételi jelentkezést.
3.) A részvételi felhívásban nem szabályozott kérdésekben a Kbt. és végrehajtási rendeleti az irányadók. Ajánlatkérő az eljárást elektronikus úton, a Kbt. 40.-41. §-nak is megfelelően az EKR-ben bonyolítja le az elektronikus közbeszerzés részletes szabályairól szóló 424/2017. (XII. 19.) Korm. rendelet szabályai szerint.
4.) Az EKR üzemeltetését és fenntartását a 13/2021. (XI. 29.) MvM rendelet alapján az Új Világ Nonprofit Szolgáltató Kft végzi (https://ujvilag.gov.hu/ekr). Az EKR használatával kapcsolatos útmutató elérhető: https://ekr.gov.hu/portal/tamogatas.
6.) Részvételre jelentkező a részvételi szakaszban nem tehet ajánlatot. Ajánlatkérő a többváltozatú ajánlattételt kizárja.
7.) Ajánlatkérő a 321/2015. (X. 30.) Korm. rendelet 30. §-ának (4) bekezdése alapján felhívja a figyelmet, hogy a minősített ajánlattevők jegyzékéhez képest a pénzügyi és műszaki alkalmasság feltételeket és igazolását szigorúbban állapítja meg.
8.) Jelen közbeszerzési eljárást Kaposvár Megyei Jogú Város Önkormányzata, mint meghatalmazott Ajánlatkérő folytatja le a Kbt. 29. § (1) bekezdése alapján.
9.) Ajánlatkérő az ajánlattételi szakaszban - nem konzultációs jelleggel - helyszíni bejárást tart. A helyszíni bejárás időpontja és helyszíne az ajánlattételi szakaszban kerül megadásra.
10.) Ajánlatkérő az eljárásban való részvételt 100 000 000, - Ft összegű ajánlati biztosíték adásához köti, amit az ajánlattevőnek az ajánlattételi szakaszban (tehát a jelen részvételi szakaszban még nem!) az ajánlati kötöttség beálltáig (a végső ajánlatra vonatkozó ajánlattételi határidő lejártának időpontja) ajánlatkérő rendelkezésére kell bocsátania a Kbt. 54. §. előírásai szerint. Az ajánlati biztosíték az ajánlati kötöttség megtartását biztosítja. Az ajánlati biztosíték átadására vonatkozó gyakorlati rendelkezéseket az ajánlattételi szakaszban megküldésre kerülő közbeszerzési dokumentumok tartalmazzák majd.
11.) Nyertes Ajánlattevő kötelezettségeinek biztosítására köteles az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015 (X.30.) Korm. rend. 11. és 26. §-a alapján építési szerelési tevékenységre vonatkozó, összesen legalább 500 000 000,- Ft/év és 200 000 000 Ft/kár összeghatárra fedezetet nyújtó C.A.R. típusú összkockázatú vagyon- és felelősségbiztosítási szerződést, továbbá tervezési szolgáltatásra vonatkozó, összesen legalább 40 000 000,- Ft/év és 20 000 000 Ft/kár összeghatárra fedezetet nyújtó felelősségbiztosítási szerződést kötni vagy meglévő felelősségbiztosítását kiterjeszteni és azt a Közös Ajánlatkérő részére átadni a szerződés hatályba lépésétől számított 15 napon belül, továbbá az utolsó műszaki átadás-átvétel időpontjáig fenntartani. A biztosításnak fedezetet kell nyújtani a Nyertes Ajánlattevő és valamennyi alvállalkozó/közreműködő tevékenységére, hibás teljesítésből eredő felelősségére, személyi sérüléssel járó károkra, dologi károkra, valamint az ezekre visszavezethető nem vagyoni károkra és a tisztán vagyoni károkra is.
12.) Nyertes ajánlattevő köteles legalább 200 000 000,- Ft/kár és 400 000 000,- Ft/év összeghatárra fedezetet nyújtó felelősségbiztosítással rendelkezni a Szerződés teljes futamideje alatt, amely fedezi a tevékenysége nyomán - ideértve az Üzemeltetési Időszak alatti tevékenységeket is - általa vagy alvállalkozói, közreműködői által okozott károkat. A biztosítás meglétét a Nyertes ajánlattevő köteles a szerződés hatályba lépését követő 15 napon belül igazolni a Közös Ajánlatkérő részére.
13.) A tárgyi eljárás a Kbt. 53. § (5) bekezdése alapján feltételes közbeszerzési eljárás. Közös Ajánlatkérők jelen közbeszerzési eljárás eredményeként megkötendő szerződés finanszírozásához CO2 kvóta terhére igényelhető egyedi támogatási kérelmet nyújtottak be. A támogatási igény pozitív elbírálása, illetve az odaítélési döntés meghozatala az eljárás eredményének és a Kbt. 135. § (12) bekezdése alapján a szerződés hatályba lépésének a feltétele.
14.) Részvételre jelentkezőnek nyilatkoznia kell az ukrajnai helyzetet destabilizáló orosz intézkedések miatt hozott korlátozó intézkedésekről szóló 833/2014/EU tanácsi rendelet 5k. cikk (1) bekezdése szerinti tilalom vonatkozásában.
15.) A részvételi felhívás és a közbeszerzési dokumentumok közötti ellentmondás esetén a részvételi felhívás rendelkezései az irányadók.